CELEX: 62018TN0674
Language: sl
Date: 2018-11-14 00:00:00
Title: Zadeva T-674/18: Tožba, vložena 14. novembra 2018 – Vattenfall Europe Nuclear Energy/Komisija

21.1.2019   
            
            
               SL
            
            
               Uradni list Evropske unije
            
            
               C 25/51
            
         
      Tožba, vložena 14. novembra 2018 – Vattenfall Europe Nuclear Energy/Komisija
      (Zadeva T-674/18)
      (2019/C 25/66)
      Jezik postopka: nemščina
      
         Stranki
      
      
         Tožeča stranka: Vattenfall Europe Nuclear Energy GmbH (Hamburg, Nemčija) (zastopnika: U. Karpenstein in R. Sangi, odvetnika)
      
         Tožena stranka: Evropska komisija
      
         Predlogi
      
      Tožeča stranka predlaga, naj
      
                  —
               
               
                  dopis Evropske komisije z dne 4. julija 2018 v postopku v zvezi z državno pomočjo State aid SA.51169 (2018/PN) – 16 Atomgesetz-Änderungsgesetz (zakon o spremembi zakona o atomski energiji, 16. posodobitev AtG) razglasi za ničen;
               
            
                  —
               
               
                  toženi stranki naloži plačilo stroškov postopka..
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja dva tožbena razloga.
      
                  1.
               
               
                  Kršitev člena 107(1) PDEU (v povezavi s členom 108(3) PDEU)
                  Tožeča stranka navaja, da izpodbijani dopis krši člen 107(1) PDEU, v povezavi s členom 108(3) PDEU, ker – ob predpostavki, da naj bi bil zavezujoč – je v skladu z njim oproščen obveznosti, da se Komisiji prijavi državno pomoč, nacionalni zakon o odškodnini, čeprav je bil eden od konkurentov tožeče stranke, ki v skladu s sodbo Bundesverfassungsgericht (zvezno ustavno sodišče) ni bil upravičen do odškodnine, na podlagi tega zakona selektivno izbran za pridobitev državne pomoči.
               
            
                  2.
               
               
                  Kršitev člena 4(2) Uredbe (EU) 2015/1589 Sveta (1)
                  
                  Tožeča stranka navaja, da Uredba 2015/1589, če država članica meni, da ukrep, ki ga uvede, ni državna pomoč, predvideva formalni sklep v skladu s členom 288 PDEU, če Komisija po predhodnem preizkusu sklene, da sporočeni ukrep ni državna pomoč. Izpodbijani sklep krši te smernice.
               
            
         (1)  Uredba Sveta (EU) 2015/1589 z dne 13. julija 2015 o določitvi podrobnih pravil za uporabo člena 108 Pogodbe o delovanju Evropske unije (UL 2015, L 248, str. 9).